Der Fliegende Holländer

Der Fliegende Holländer stilo:  opero verkisto kaj komponisto:  Richard Wagner premiero:  la 2-an de januaro 1843 premiera loko:  Dresdeno, reĝa saksia teatrejo opera daŭro:  ĉ. 2 ½ horoj loko de la scenaro:  la marbordo de Norvegio, sen indiko pri tempo roloj:  Daland, norvega navigisto (baso)
 Senta, lia filino (soprano)
 Erik, ĉasisto (tenoro)
 Mary, infanvartistino de Senta (aldo)
 stiristo sur la ŝipo de Daland (tenoro)
 la holandano (baritono)
 Maristoj de la norvego. Maristoj de la fluganta holandano. Knabinoj (koruso)

Der Fliegende Holländer ("La Fluganta Holandano") estas la titolo de unu el dek tri operoj en tri aktoj de Richard Wagner.
La premiero de la opero okazis la 2-an de januaro 1843 en la reĝa saksia teatrejo de Dresdeno.

La materialon por la opero liveris la legendo pri la nederlanda kapitano Bernard Fokke. Li kun sia ŝipo kaj maristaro – kontraŭe al multaj aliaj navigistoj – ne sukcesis pasi la Bonesperan Kabon. Li provis spiti al sia sorto, al dio kaj la naturo, sakris kaj pri dio kaj la naturo, kaj sekve kun sia ŝipo kaj ŝipanaro iĝis fantomaj – la fantoma ŝipo estis kondamnita por ĉiam krozi sur la mondaj maroj. Ĉiu, kiu renkontus la fantoman ŝipon kun sia nigra masto kaj sange ruĝaj veloj, havus malfeliĉan sorton.

Richard Wagner verkis operon sub la impreso de ŝtorma ŝipa vojaĝo kaj translokigis la scenaron de la Bonespera Kabo en la praa versio de 1841 al Skotlando, en la fina versio al Norvegio. Multaj fakuloj konsideras la operon la unua vere proprastila verko de la komponisto. La premiero de la opero en Dresdeno havis nur modeste sukcesan eĥon – ĝi nur kvarfoje prezentiĝis. Dum la jaro Wagner prilaboris la operan strukturon kaj muzike ŝanĝis aparte la enkondukon kaj la finon.

 Surscenigoj dum la 19-a jarcento 
 Surscenigoj en la origina lingvo 
Malgraŭ la nur modesta sukceso de la premiero en Dresdeno dum januaro 1843, jam duonan jaron pli poste du pliaj teatrejoj surscenigis la verkon: tiuj en Rigo (la 3-an de junio 1843) kaj Kaselo (la 5-an de junio 1843).

Sekvis surscenigoj en Berlino (1844), Zuriko (1852), Prago (1856), Vieno (1860), Munkeno (1864), Roterdamo (1869) kaj multaj pliaj lokoj.

 Surscenigoj en tradukoj 
Ekde la jaro 1870 la opero ankaŭ estis prezentata en tradukoj:

 kadra|15ra itale ("L'olandese volante"): Londono (1870), Dublino (1877), Bolonjo (1877), Barcelono (1885), Torino (1885), Romo (1887), Florenco (1887), Bonaero (1887), Novjorko, Metropola Operejo (1892), Milano (1893), Lisbono (1893), Moskvo (1894), Madrido (1896);
 kadra|15ra angle ("The Flying Dutchman"): Londono (1870), Novjorko (1877), Edinburgo (1877), Meksik-Urbo (1891), Montrealo (1895);
 kadra|15ra svede ("Den flygande holländaren"): Stokholmo (1872);
 kadra|15ra france ("Le Vaisseau fantôme" – "La Fantoma Ŝipo"): Bruselo (1872), Nov-Orleano (1877), Lille (1893), Ĝenevo (1893), Rouen (1896), Parizo (1897);
 kadra|15ra hungare: Budapeŝto (1873);
 kadra|15ra dane ("Den flyvende Hollænder"): Kopenhago (1884);
 kadra|15ra nederlande ("De Vliegende Hollander"): Antverpeno (1895);
 kadra|15ra kroate: Zagrebo (1896);
 kadra|15ra slovene ("Večni mornar"): Ljubljano (1900)

 Eksteraj ligiloj 

 tekstaro
 tekstaro kaj scena superrigardo pri la opero 
 poŝtkartoj kun motivoj el la opero

Kategorio:Operoj de Richard Wagner
Kategorio:Germanlingvaj operoj
Kategorio:Aperis en 1843
Kategorio:Fikciaj nederlandanoj
Kategorio:Fikciaj senmortuloj
Kategorio:Fantomoj
Kategorio:Mitaj ŝipoj